เงินบาทปิด 35.84/86 แกว่งแคบรอปัจจัยใหม่ กรอบพรุ่งนี้ 35.80-35.90
เงินบาทปิด 35.84/86 แกว่งแคบรอปัจจัยใหม่ มองกรอบพรุ่งนี้ 35.80-35.90
28 ม.ค. 2559

นักบริหารเงิน เปิดเผยว่า เงินบาทปิดตลาดเย็นนี้อยู่ที่ระดับ 35.84/86 บาท/ดอลลาร์ จากช่วงเช้าที่เปิดตลาดที่ระดับ 35.85/87 บาท/ดอลลาร์
โดยวันนี้เงินบาทยังแกว่งอยู่ในกรอบแคบๆ ตลอดทั้งวัน โดยทำ low สุดที่ระดับ 35.82 บาท/ดอลลาร์ และ high สุดที่ระดับ 35.88 บาท/ดอลลาร์ ซึ่งวันนี้ยังไม่มีปัจจัยใหม่ๆ เข้ามาที่จะมีผลต่อการเคลื่อนไหวของค่าเงินบาทมากนัก หลังจากที่เพิ่งผ่านปัจจัยสำคัญในเรื่องผลประชุมคณะกรรมการกำกับนโยบายการเงิน ของธนาคารกลางสหรัฐ (FOMC) ที่เมื่อคืนนี้มีมติคงอัตราดอกเบี้ยไว้ตามที่ตลาดคาดการณ์
ทั้งนี้คาดว่าวันพรุ่งนี้เงินบาทจะเคลื่อนไหวในกรอบ 35.80-35.90 บาท/ดอลลาร์ล่าสุด THAI BAHT SPOT RATE FIXING อยู่ที่ระดับ 35.8567 บาท/ดอลลาร์